In nomine...... Noverint...... quod ego Guillelmus, unicus filius Guidonis comitis Nivernensis, et Mathildis comitisse, amore Dei et remedio anime mee, et pro animabus patris et matris mee, omniumque antecessorum meorum, dedi in perpetuum, et concessi Deo et ecclesie B. Marie de Crisenone et sanctimonialibus ibidem Deo servientibus, quatuor brunellos salis apud Autissiodorum. Preterea supradicte, in futurum, concessi ecclesie in nemore meo de Fretoy usagium ad unam quadrigam, videlicet in nemore mortuo. Quod ut ratum et inconcussum in posterum habeatur, cum ego Guillermus adhuc puer sigillum non habeam, ad preces et petitiones meas, Domina mater mea comitissa Nivernis, hanc meæ donationis cartulam sigilli sui impressione fecit communiri. Hujus rei testes sunt Dominus Narjotus de Toucy, et alii. Actum anno Domini, M. C. LXXXI.